Halle Jørn Hanssen

Halle Jørn Hanssen (født 1937) er en norsk journalist og bistandsarbeider som var ansatt i NRK en årrekke. Han har vært korrespondent i Afrika og leder av Norsk folkehjelp. Han var politisk aktiv i Venstre i sine yngre år og senere lokalt for Ap. 

Hanssen har en cand.mag. i samfunnsfag fra Universitetet i Oslo (1964) og tok hovedfag i internasjonal politikk ved Europa-colleget i Brugge i 1966.85 års omtale i Aftenposten 18. februar 2022 

Han arbeidet som forsker ved Norsk utenrikspolitisk institutt 1965–1968.«Halle Jørn Hanssen 60 år 18. februar», Norsk Telegrambyrå, 29. januar 1997 Fra 1969 var han utenriksmedarbeider i NRK og ble i 1978 NRKs første Afrika-korrespondent stasjonert i Nairobi.«70 år 18. februar: Halle Jørn Hanssen», Norsk Telegrambyrå, 12. februar 2007 Han var informasjonssjef i NORAD i årene 1982–1992 og var generalsekretær i Norsk Folkehjelp fra 1995 til han gikk av med pensjon i 2001. Han var deretter blant annet rådgiver for arbeidet med fred og demokratiutvikling i Sør-Sudan, leder for Forum for utvikling og miljø og styremedlem i Attac Norge og Inter Press Service.

Han var formann i Norges Liberale Studentforbund 1961–1962 og formann i Unge Venstre 1964–1966. Etter splittelsen av Venstre i 1972 meldte han seg inn i Arbeiderpartiet og har blant annet vært medlem av Bærum kommunestyret for Arbeiderpartiet i tre perioder.

Hanssen har også vært involvert i Inter Press Service, Eurostep, Panos Network, Attac Norway og Forum for utvikling og miljø.

I 2015 kom han med boka På livet løs, hvor han forteller om Norsk Folkehjelps arbeid i Sør-Sudan.Bokomtale og intervju  i Bistandsaktuelt 25. august 2015

 Referanser 

 Eksterne lenker 


Kategori:Norske journalister
Kategori:Norske bistandsarbeidere
Kategori:Norske organisasjonsledere
Kategori:Norske sakprosaforfattere
Kategori:NRK-journalister
Kategori:NRK-korrespondenter
Kategori:Unge Venstres ledelse
Kategori:Ap-politikere i Akershus
Kategori:Lokalpolitikere i Bærum
Kategori:Personer tilknyttet Norsk Folkehjelp
Kategori:Personer fra Brønnøy kommune